SAMORASTNIKI V PISMIH IN STRIPU

V šolskem letu 2020/2021 smo se odločili, da bomo literarne Samorastnike ustvarili v obliki pisem in stripov. Ker mora biti glasilo literarno, bi naj bila tudi ta besedila umetnostna (in ne neumetnostna, kot se učimo pri slovenščini).

Nekaj predlogov:

**Na razredni stopnji bi učenci:**

1. razred: risali ovojnice pisma in znamke (lahko tudi kaj po svoje s tematiko pisma)

2. – 5. razred: **pisali (literarna) pisma** prijateljem (tudi namišljenim), staršem in starim staršem, svojim živalskim ljubljenčkom ali živalim v divjini, knjižnim (pravljičnim) junakom (Rdeči kapici, Muci Copatarici, Sovici Oki …), likom iz najljubših risank …in **ustvarjali strip** (vsaj 3 sličice) na temo pisma.

**Na predmetni stopnji bi učenci:**

6. razred: **pisali (literarna) pisma** prijateljem (tudi namišljenim), staršem in starim staršem, svojim živalskim ljubljenčkom ali živalim v divjini, knjižnim (pravljičnim) junakom (Šeherezadi, Cesarju brez oblačil, Groznovilci …) in **ustvarjali strip** (vsaj 5 sličic) na temo pisma.

7. – 9. razred: **pisali literarna pisma** z značilnostmi kratke zgodbe, (morda) kot nagovor v 2. osebi, literarnim junakom ali komu po svojem izboru (ljubezenska, razmišljujoča, jezna …) in **ustvarjali strip** (vsaj 5 sličic) na temo pisma.

* Tematika pisem ni določena.
* Pomembna je zgradba pisma (pozdrav/ogovor, nagovor naslovnika, zaplet/dogodek, zaključek, pozdrav in podpis, datum – ni nujno, da je resničen).

Želimo vam zvrhan lonec domišljije, pismarite in stripajte brez meja!

Mentorici Samorastnikov Majda Podstenšek in Mojca Andrej